Aglam d yiwen uferdis agejdan i ibennun taɣessa n uḍris ullis, am netta am wakud am tsiwelt...syis-s i yekseb yimeɣri isalan ɣef uwadem, iseɛɛu daɣen isalan ɣef wadeg akked wakud, ula ɣef tigawin, ɣef temsalt-a, Salḥi Mohand Akli yenna-d: «[aglam] d aḍris neɣ d aḥric deg uḍris , i d-yettakken isalen ɣef uwadem (neɣ ɣef umdan), ɣef tɣawsa, ɣef wadeg, ɣef wakud, neɣ ɣef tigawt»8 Maca deg lqernu iɛeddan aglam macci d win yeṭṭfen tirni deg lebni n uḍris akken i aɣ-d-temmal tbaddut-agi deg lqern alemmas, aglam ur yesɛi ara amkan s wazal muqren, imi ur t-ssexdamen ara s waṭas ittwakkes deg kra n tikkal acku anallas ixdem tilas mi ara ad d-yawi awal ɣef umkan neɣ taɣawsa .